న్యూఢిల్లీ (ఆంధ్రజ్యోతి): హెరిటేజ్ ఫుడ్స్..  ప్రతిష్ఠాత్మకమైన జాతీయ ఇంధన పొదుపు అవార్డును గెలుచుకుంది. గురువారంనాడిక్కడ బ్యూరో ఆఫ్ ఎనర్జీ ఎఫిషియెన్సీ (బిఇఇ) నిర్వహించిన నేషనల్ ఎనర్జీ కన్జర్వేషన్ దినోత్సవ కార్యక్రమంలో కేంద్ర విద్యుత్, పునరుత్పాదక ఇంధన వనరుల సహాయ మంత్రి రాజ్ కుమార్ సింగ్ చేతుల మీదుగా హెరిటేజ్ ఫుడ్స్ ఎగ్జిక్యూటివ్ డైరెక్టర్ నారా బ్రాహ్మణి ఈ అవార్డును అందుకున్నారు. పాతికేళ్ల చరిత్ర కలిగిన హెరిటేజ్ ఫుడ్స్ ఇంధన పరిరక్షణ కోసం పలు కీలకమైన చర్యలు తీసుకుంటోందని, ఇందులో భాగంగానే గడిచిన పదేళ్లుగా పునరుత్పాదక ఇంధన వనరులపై ప్రధానంగా దృష్టిసారిస్తూ వస్తున్నట్లు బ్రాహ్మణి తెలిపారు. హెరిటేజ్ ఫుడ్స్ జాతీయ ఇంధన పరిరక్షణ అవార్డును అందుకోవటం ఇది ఎనిమిదో సంవత్సరం అని ఆమె తెలిపారు. పునరుత్పాదక ఇంధన వనరుల్లోకి అడుగుపెట్టిన తొలి డెయిరీ కంపెనీ హెరిటేజ్ అని బ్రాహ్మణి పేర్కొన్నారు. సొంత అవసరాల కోసం 10 మెగావాట్ల సామర్థ్యం గల సౌర విద్యుత్ను ఉత్పత్తి చేస్తున్నట్లు చెప్పారు. ఇంధన సామర్థ్యాలను ఎప్పటికప్పుడు పెంచుకోవటం కోసం సరికొత్త టెక్నాలజీలను ప్రవేశపెడుతూ సత్ఫలితాలను సాధిస్తున్నట్లు ఆమె తెలిపారు. పునరుత్పాదక ఇంధన వనరులతో 14.5 ఎలక్ట్రికల్ యూనిట్లు, థర్మల్ యూనిట్లలో 10 శాతం విద్యుత్ను ఆదా చేస్తున్నట్లు బ్రాహ్మణి చెప్పారు. దీంతో తాము ఏటా 35 లక్షల రూపాయల వరకు ఆదా చేయగలిగినట్లు తెలిపారు.
newdhilly (aandhrajyoti): heritage fuds..  pratishtaatmakamaina jaateeya indhana podupu avaardunu geluchukundi. guruvaramnadikkada beuro af energy efficiancy (bii) nirvahinchina neshanal energy conservation dinotsava kaaryakramamlo kendra vidyut, punarutpaadaka indhana vanarula sahaya mantri raj kumar sing chetula meedugaa heritage fuds egjicutive director nara brahmani ee avaardunu andukunnaru. paatikella charitra kaligina heritage fuds indhana parirakshana kosam palu keelakamaina charyalu teesukuntondani, indulo bhagamgane gadichina padellugaa punarutpaadaka indhana vanarulapai pradhaanamgaa drushtisaaristuu vastunnatlu brahmani telipaaru. heritage fuds jaateeya indhana parirakshana avaardunu andukovatam idhi enimido samvatsaram ani aame telipaaru. punarutpaadaka indhana vanarulloki adugupettina toli dairy company heritage ani brahmani perkonnaru. sonta avasaraala kosam 10 megavatla saamarthyam gala soura vidyutnu utpatti chestunnatlu cheppaaru. indhana saamarthyaalanu eppatikappudu penchukovatam kosam sarikotta technologylanu pravesapedutuu satphalitaalanu saadhistunnatlu aame telipaaru. punarutpaadaka indhana vanarulatho 14.5 electrical unitlu, thermal unitlalo 10 saatam vidyutnu aadaa chestunnatlu brahmani cheppaaru. deentho taamu eta 35 lakshala roopaayala varaku aadaa cheyagaliginatlu telipaaru.